NaiveNeuron/SloPal huggingface dataset:
Pellegrini, Peter, predseda NR SR (2015-11-12):
Ďakujem pekne, pán minister. Tretiu otázku položil pán poslanec Mikloško, je adresovaná podpredsedovi vlády a ministrovi financií Slovenskej republiky Petrovi Kažimírovi a znie: "Národná rada Slovenskej republiky prijala minulý rok k vládnemu zákonu o štátnom rozpočte 2015 uznesenie, v ktorom som navrhol prehodnotiť účasť orgánov štátnej správy SR v medzinárodných organizáciách s cieľom zhodnotenia efektivity ich členstva. Prosím vás o informovanie výsledkov prijatého uznesenia. Nech sa páči, pán podpredseda vlády, máte slovo.
Zmajkovičová, Renáta, podpredsedníčka NR SR (2013-09-04):
Ďakujem. Kolegyne, kolegovia, je všeobecný súhlas, aby sme dokončili faktické poznámky? (Súhlasná reakcia z pléna.) Ďakujem. Pán poslanec Matovič.
Hrušovský, Pavol, podpredseda NR SR (2011-10-11):
Pán poslanec Fořt.
Glváč, Martin, podpredseda NR SR (2018-12-04):
Ďakujem. S faktickou poznámkou nikto. Končím možnosť prihlásiť sa. Chcete reagovať v záverečnom slove alebo...? V záverečnom. Takže vyhlasujem rozpravu o tomto bode programu za skončenú. Chce k rozprave zaujať stanovisko navrhovateľ? Nech sa páči, k pultu, odpovedať na otázky vlastne pani poslankyne.
Laššáková, Jana, podpredsedníčka NR SR (2014-09-09):
Poprosím vás, páni poslanci, o pokoj. Nech sa páči.
V. Veteška, podpredseda NR SR: (2003-10-22):
Vážené dámy poslankyne a páni poslanci, nie je dôvodom, aby som prejavoval osobné názory, a nie je to ani mojou úlohou, ale tým, ktorí ste trpezlivo vydržali čakať do 19.00 hodiny, ďakujem a prosím, aby sme kultúrnym spôsobom pokračovali zajtra o 9.00 hodine. Dnes prerušujem schôdzu a ďakujem vám za účasť. Ďakujem vám pekne. Pán Číž. (Prerušenie rokovania o 19.01 hodine.)
Laššáková, Jana, doterajšia podpredsedníčka NR SR (2016-03-23):
Pani poslankyňa Adriana Pčolinská.
Grendel, Gábor, podpredseda NR SR (2021-11-09):
Pán poslanec Tomáš Lehotský je ďalší písomne prihlásený do rozpravy. Po ňom vystúpi pán poslanec Jozef Hlinka.
P. Hrušovský, predseda NR SR: (2003-06-18):
Otváram rozpravu, panie poslankyne, páni poslanci, o prerokúvanom vládnom návrhu zákona. Do rozpravy som nedostal žiadne písomné prihlášky, preto sa pýtam poslancov, či sa chce niekto prihlásiť do rozpravy ústne. Pán poslanec Hopta, kartu kde máte? (Hlasy z pléna.) Prosím? (Reakcia z pléna.) Tak ako sa hlásite? Vaše meno nie je na svetelnej tabuli. Do rozpravy sa hlásia páni poslanci Hopta, Jarjabek, Paška, Bódy. Končím možnosť ďalších ústnych prihlášok do rozpravy. Nech sa páči, pán poslanec Hopta. I. Hopta, poslanec: Vážený pán predseda, vážený člen vlády, vážený pán spravodajca, vážené dámy, vážení páni, celá táto schôdza Národnej rady sa nesie v znamení zvyšovania cien všetkých možných komodít a zvyšovaním DPH, cien benzínu, resp. nafty dôjde prakticky k zvýšeniu cien aj všetkých ostatných tovarov a služieb. Vážené dámy, vážení páni, to sa deje v čase, keď podpredseda vlády a minister financií pán Mikloš bez kúska hanby tvrdí parlamentu i celej verejnosti, že ekonomika je vo vynikajúcom stave, no zároveň hovorí, že ak nezvýšime ceny a dane, nastanú národohospodárske škody, resp. že musíme vziať ďalšie úvery. V tomto politickom i ekonomickom podtexte sa nesie aj zvyšovanie koncesionárskych poplatkov. Tie sa majú podľa predbežného návrhu zvýšiť o 33 %. V predložených materiáloch sa navrhovaná suma približne 3,30 koruny napr. pre STV denne porovnáva so sumami v Dánsku, Fínsku, Írsku, Nórsku, resp. v Rakúsku. Podľa môjho názoru je to stupídnosť najvyššieho stupňa, keď hovoríme o nízkych slovenských koncesionárskych poplatkoch, ale nehovoríme už o veľmi nízkych slovenských platoch, resp. dôchodkoch. Podobne je to aj s odvolaním sa na to, že zvyšujeme ceny koncesionárskych poplatkov preto, lebo inde v Európe sú vyššie. Klub poslancov za KSS odmieta takéto videnie...
Jarjabek, Dušan, poslanec NR SR (2011-09-13):
Pán minister zdravotníctva, ja som celý čas dúfal, že vy nebudete mať odvahu vystúpiť preto, lebo to, čo sa deje v zdravotníctve, je ešte ďaleko horšie a ďaleko tristnejšie ako to, čo sa deje v súčasnosti v školstve. Proste, že vy máte ešte vôbec odvahu v tejto chvíli povedať štyri vety, to je pre mňa neuveriteľná drzosť preto, lebo vy ste pokračovateľom vlády, ktorej filozofiou bolo, takisto ako tam bola súčasná pani premiérka, ktorej filozofiou bolo, že ste spravili z pacienta klienta. Tam začal ten marazmus v zdravotníctve. Lebo klient môže byť alebo dobrý, alebo zlý, alebo platiaci, alebo neplatiaci. A tam ide o tých platiacich. Čiže, prosím vás pekne, vy buďte radšej ticho! Ďakujem za pozornosť. Sulík, Richard, predseda NR SR Ďakujem. Pán poslanec Číž. Číž, Miroslav, poslanec NR SR Ďakujem. Pán minister, asi vám ušlo, toto je rokovanie o návrhu skupiny poslancov na vyslovenie nedôvery predsedníčke vlády. Podľa vášho vystúpenia som rozumel, že všetko, čo pán Raši hovoril, je pravda, len vy máte teda pocit, že predtým on neviem čo s pozemkami urobil a tak ďalej, kde iste ako minister viete, čo má robiť, pokiaľ ide o pochybenie, ktoré by malo charakter trestného činu, alebo ak ide o politické pochybenie, že není tam ten typ zodpovednosti, tak na to máte ako minister tisíc možností, aby ste to pri nejakom inom programe vysvetlili tejto našej komunite. Takže, pán minister, pravdepodobne ste potvrdili všetko, čo povedal pán minister. A len chcem poprosiť aj pána predsedajúceho, že v takom prípade, ak by chceli vážení kolegovia z koalície predmet nášho rokovania ozvláštniť tým, že budú rozprávať o akýchsi podozreniach z minulosti, je to mimo bodu programu. Toto nie je o zodpovednosti pána ministra Rašiho, to je o zodpovednosti pána ministra a pani predsedníčky vlády. Ďakujem pekne. Sulík, Richard, predseda NR SR Ďakujem. Pokračujeme ďalším rečníkom, a to je pán poslanec Matej. Predtým, ako dôjdeme k tomu, dovolím si taký neobvyklý návrh, keďže sme tu už od rána od deviatej, neviem, či tá klimatizácia dostatočne správne funguje, beží naplno, či by bol všeobecný súhlas, že by bolo dovolené rokovať aj bez saka, pýtam sa. Takže tí páni, ktorí sa tu tak, ja viem, niektorí už boli natoľko slobodní, niektorí nemajú v sebe túto slobodu (povedané so smiechom), takže navrhujem, že aby teda z toho sme nerobili nejakú túto, tak nech sa páči, komu je nevoľno, a tiež to využijem. Nech sa páči.
Bugár, Béla, podpredseda NR SR (2018-11-30):
Musím len súhlasiť. Ďalej v rozprave vystúpi pani poslankyňa Sárközy za klub MOST – HÍD, nech sa páči.
Laššáková, Jana, podpredsedníčka NR SR (2013-09-24):
Prerušujem rokovanie o tomto bode programu. V rokovaní pokračujeme prvým čítaním o návrhu poslanca Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Návrh zákona je uverejnený ako tlač 688, návrh na jeho pridelenie na prerokovanie výborom je v rozhodnutí 663. Nech sa páči, pán poslanec, uveďte návrh zákona. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 688.)
V. Veteška, podpredseda NR SR: (2005-06-24):
R. Vavrík, poslanec: Ďakujem veľmi pekne. Vážení pánovia podpredsedovia Národnej rady, ctené kolegyne, kolegovia, dovoľte mi, aby som vám uviedol spoločnú správu k tlači 1130. Návrh zákona prerokovali tri výbory, ústavnoprávny výbor, výbor pre obranu a bezpečnosť, ktorý je zároveň výborom gestorským, a osobitný kontrolný výbor na kontrolu činnosti Vojenského spravodajstva. Všetky tri výbory odporúčajú Národnej rade predmetný návrh novely schváliť a v spoločnej správe sú taktiež uvedené dva pozmeňujúce návrhy, ktoré máte pred sebou v tlači 1130a. Myslím, že v stručnosti stačí to, čo som povedal. Odporúčanie výboru celkovo je totožné, gestorského výboru, s tým, čo prerokovali výbory, ktoré som spomenul, a myslím, že teraz by bolo vhodné, pán predsedajúci, keby ste otvorili rozpravu k tejto tlači.
P. Paška, predseda NR SR: (2008-05-22):
Body sme neprijali.
Poliačik, Martin, poslanec NR SR (2014-12-11):
Pán kolega Brocka, bolo to vaše typické vystúpenie. Na začiatku založené na nie úplnej znalosti problému, keďže ten, ktorý sa má snažiť o zmier, je sudca a nie advokát. A v prípade, že by naozaj nastala situácia, že iba jeden z toho páru sa chce rozviesť a druhý nie, tak pre neho tento návrh zákona neplatí, lebo ten je postavený na vzájomnej dohode. Bol tiež založený na nedostatku logiky, pretože tie tvrdenia, ktoré ste prezentovali, že logicky musí stúpnuť počet rozvodov, sú vyvrátené štatistikami zo všetkých ostatných krajín. Takže nielenže logika mu chýbala, ešte aj neznalosť faktov, pretože keď sa pozrieme na štatistiky z celej Európy, tak rozvodovosť nie je ovplyvnená tým, akým spôsobom sa dá rozvádzať. Je ovplyvnená úplne inými socioekonomickými faktormi. A takisto bol klasický, plný ideológie, kde miesto riešenia konkrétnych vecí a konkrétnych problémov stále nastupuje iba svoje vlastné videnie sveta a presvedčenie o tom, že je jediné správne. Mýlite sa v tom, keď tvrdíte, že liberálom nezáleží na tom, koľko je rozvodov. Samozrejme, že záleží, pretože základným princípom liberálnej politiky je vytváranie čo najširšieho priestoru pre hľadanie individuálneho šťastia každého občana. To znamená, aj keď je občan v situácii, že potrebuje riešiť takú ťažkú životnú situáciu, ako je rozvod, tak liberálny politik hľadá také riešenia, aby mu pritom spôsoboval čo najmenej traumy. A ak sa dvaja mladí ľudia alebo akíkoľvek ľudia, manželia, dohodnú v bezdetnom manželstve, že chcú toto manželstvo rozviesť, ak tam nie je ani na jednej strane pochybnosť, že je to dobré rozhodnutie, tak nevidím, prečo by mal dôvody skúmať sudca, a radšej by som to nechal... (Prerušenie vystúpenia časomerom.)
Grendel, Gábor, poslanec NR SR (2024-02-27):
Ďakujem za slovo, pán predsedajúci. Pán poslanec Šipoš, spomínal si Petra Pellegriniho, že ťa zaujíma, ako sa pri hlasovaní zachová, ja si myslím, že podľa doterajších skúseností je úplne jasné, ako sa Peter Pellegrini zachová a je úplne jedno, či ide o daňový bonus na dieťa, či ide o plný 13. dôchodok, či ide o ceny potravín, o ceny energií alebo o Trestný zákon, alebo o zmeny vo vedení tajnej služby. Jednoducho pri každej jednej téme, pri každom politickom rozhodnutí sa Peter Pellegrini riadi jedným jediným kritériom, tak, ako si to Robert Fico želá. To je jediné kritérium, podľa ktorého sa Peter Pellegrini riadi. Takže si môžeš byť istý, že ak tento návrh zákona Peter Pellegrini nepodporí, bude to preto, lebo si to Robert Fico neželá. To modus operandi funguje dokonale a ukazuje, akým prezidentom chce byť Peter Pellegrini. Chce byť predĺženou rukou SMER-u a ak sa prezidentom stane, bude zobať z rúk Roberta Fica. Ak by si chcel Peter Pellegrini zmyť zo seba tento dojem, musel by prestať pohŕdať Ústavným súdom a musel by poslať novelu Trestného zákona ministrovi spravodlivosti na zverejnenie. Lenže ako plynie čas, tak je čoraz jasnejšie, že to bude odkladať bez toho, že by na to mal jediný reálny dôvod, okrem toho, že chce vyjsť v ústrety Robertovi Ficovi a vybraným ľuďom, ktorým potrebujú doručiť beztrestnosť. Preto na záver svojej faktickej poznámky opäť vyzývam Petra Pellegriniho, aby prestal pohŕdať Ústavným súdom a poslal novelu Trestného zákona na zverejnenie v Zbierke zákonov.
Ondruš, Branislav, poslanec NR SR (2011-09-13):
Ďakujem pekne, pán predseda. „Tie dohody, ktoré boli uzatvorené na tripartite, budú pre nás záväzné pre rokovanie na pôde Národnej rady.“ Pani premiérka, to sú vaše slová z 27. apríla tohto roku, keď ste prijali zástupcov Konfederácie odborových zväzov po mohutnej niekoľkotisícovej manifestácii odborárov zamestnancov z celého Slovenska proti zmenám Zákonníka práce, ktoré presadzovala vláda, resp. za tie zmeny, ktoré, ako ste vy to povedali, boli dohodnuté na tripartite. V skutočnosti už na zasadaní vlády a neskôr počas rokovania Národnej rady boli v Zákonníku práce vykonané závažné kľúčové zmeny, ktoré už predtým označili sociálni partneri za zásadne neprijateľné, a to znamená, že ani to rokovanie tripartity, na ktoré ste sa odvolávali, o ktorom ste tvrdili, že dohody na ňom uzavreté budú pre vás záväzné, pre vás vládnu koalíciu, veď za koho iného by ste mohli a mali hovoriť na pôde Národnej rady. Nebolo to naplnené a neboli záväzné pre vládnu koalíciu napriek tomu, že ste to verejne prisľúbili. Áno, nič ste v podstate z tohto pohľadu na rokovaní tripartity nevyriešili. Nevyriešili ste to vašou vinou, vinou predstaviteľov vlády, vládnej koalície, ktorú reprezentujete. A musím konštatovať, že máte pravdu, bohužiaľ, keď si pozriete len pomer vystupujúcich, opäť vašou vinou, vinou predstaviteľov vládnej koalície sme ani dnes večer nevyriešili. Pani premiérka, ja som minulý víkend strávil pod Sitnom a musím vám povedať, že keď som okolo toho Sitna prechádzal, tak som počul, že sa tam už rinčí.
Hrnčiar, Andrej, podpredseda NR SR (2016-04-27):
Pán poslanec Pčolinský.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme o návrhu zákona ako celku. (Hlasovanie.) Prítomných 140, za 120, 20 poslancov sa zdržalo hlasovania. Konštatujem, že návrh bol schválený. Teraz prosím pána poslanca Eleméra Jakaba ako spoločného spravodajcu, aby uvádzal hlasovanie v prvom čítaní o vládnom návrhu zákona, ktorým sa mení a dopĺňa zákon č. 369/1990 Zb. o obecnom zriadení (tlač 755), bod 24 nášho programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 755.)
Senko, Ján, poslanec NR SR (2013-09-03):
Ďakujem za slovo. Vážené kolegyne, kolegovia, prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky zákon z 21. júna 2013, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom v znení neskorších predpisov a ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov. Vo svojom rozhodnutí uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky. Teraz predkladám spoločnú správu výborov Národnej rady Slovenskej republiky o prerokovaní predmetného zákona, ktorý bol vrátený prezidentom Slovenskej republiky na opätovné prerokovanie Národnou radou Slovenskej republiky v druhom čítaní. Na základe uvedeného predseda Národnej rady Slovenskej republiky svojím rozhodnutím z 11. júla 2013 č. 581 pridelil predmetný zákon na opätovné prerokovanie výborom, určil gestorský výbor a lehotu na jeho prerokovanie. V súlade s citovaným rozhodnutím rokovali o zákone vrátenom prezidentom Slovenskej republiky tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Uvedené výbory rokovali o nasledovnej pripomienke uvedenej v časti III rozhodnutia prezidenta republiky a v časti, ktorá je zverejnená v časti II spoločnej správy, ktorú máte k dispozícii v písomnej forme. Opätovne prerokovaný zákon odporučili oba výbory schváliť v pôvodnom znení, a to: Ústavnoprávny výbor Národnej rady Slovenskej republiky uznesením z 27. augusta 2013 pod číslom 278 a Výbor Národnej rady Slovenskej republiky pre kultúru a médiá uznesením z 27. augusta 2013 uznesením č. 99. Gestorský výbor uznesením č. 104 z 3. septembra 2013 odporúča Národnej rade Slovenskej republiky predmetný zákon vrátený prezidentom Slovenskej republiky na opätovné prerokovanie Národnou radou Slovenskej republiky schváliť v pôvodnom znení. Výbor ma poveril, aby som ako spoločný spravodajca výborov podľa § 80 ods. 2 zákona o rokovacom poriadku Národnej rady Slovenskej republiky informoval o výsledku rokovania vo výboroch. Pani podpredsedníčka, skončil som, prosím, otvorte rozpravu.
Paška, Pavol, predseda NR SR (2013-02-05):
(Hlasovanie.) 140 prítomných, 80 za, 1 proti, 59 sa zdržalo. Váš návrh sme schválili.
B. Bugár, podpredseda NR SR: (2006-04-19):
(Hlasovanie.) Prítomných 127, za 88, proti 7, zdržalo sa 30 poslancov, 2 nehlasovali. Konštatujem, že zákon sme schválili. Prosím teraz pána poslanca Abrhana, aby uviedol hlasovania k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky, tlač 1488.
Bugár, Béla, podpredseda NR SR (2019-10-24):
Ďakujem. Znovu dávam slovo pánovi poslancovi Poliačikovi ako spravodajcovi z gestorského výboru. Nech sa páči.
Hrnčiar, Andrej, podpredseda NR SR (2016-10-27):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči.
Kaník, Ľudovít, poslanec NR SR (2015-04-17):
Pán poslanec Blaha, v závere ste spomenul Abraháma Lincolna, tak ja tiež spomeniem, keď to bude parafráza, jedno jeho vyjadrenie. Medzi iným povedal, že: nikdy nepomôžete zamestnancom, keď budete útočiť na zamestnávateľov. A to je svätá pravda, ktorú povedal pred viac ako sto rokmi. Vám to dodnes nedošlo. Vy stále zavádzate triedny boj, alebo sa, hovoríte tak, aby si ľudia mysleli, že tu zúri a má zúriť triedny boj. To vôbec tak nie je a už dávno to tak nie je. Jednoducho to, čo vy robíte ako sociálni demokrati, že vyťahujete peniaze z vreciek ľudí, to, čo hovoríte, že zaplatia banky, zaplatia ľudia. A najhoršie je, že celý ten model znamená, že Široký, respektíve že ďalší napojení, ďalší skrytí vlastníci nezaplatia nič. Im dávate bremená dole, aj keď spôsobili túto situáciu, a občanom ich nakladáte. Veď medzi iným, napríklad, aj keď to nesúvisí priamo s týmto, ale to len dotvára, že sociálna demokracia zhoršuje životné podmienky ľudí, je, že na Slovensku klesá nezamestnanosť najpomalšie spomedzi porovnateľných okolitých krajín. Prečo? Pretože vaše riešenia, vaše vládne zásahy tomu nepomáhajú, ale to spomaľujú, komplikujú. Keby ste nerobili nič, tak by rýchlejšie klesala nezamestnanosť, ako klesá teraz, napríklad. A to je celá vaša sociálna demokracia. Plné ústa sladkých rečí, ako chránite obyčajných ľudí, ale pritom škodíte tým obyčajným ľuďom. Škodíte im, vyťahujete im peniaze z vreciek a znižujete ich životnú úroveň. Širokému nie.
Baránik, Alojz, poslanec NR SR (2016-09-13):
Dobre. Ale aby som sa vrátil k tomu, o čom som hovoril. Tento incident s ministrom Kaliňákom, a teraz sa vraciam k pôvodnej téme, to znamená, téma o tom, že, že aký má praktický význam pre túto vládnu garnitúru, aby zamedzila záznamom a prenosom z tejto sály, je ten, že to, čo povedal, čo som povedal ja o tom, že minister Kaliňák má svoju vlastnú tajnú políciu, to, prosím pekne, a teraz počúvajte, páni poslanci, to bolo vyeditované zo záznamu Národnej rady, to tam nie je. Môžete sa na to kľudne pozrieť, a to, čo mi povedal Kaliňák na to, to tiež je vyeditované. Je tam napísané, šum v sále. To znamená, takto si predseda Danko predstavuje to, že ako bude prebiehať záznam z tejto sály a ako bude prebiehať prenos z tejto sály. Bude to vyeditované, to znamená, ten prenos bol prerušený, to nebolo prenášané a následne záznam bol vyeditovaný. Takto si predstavujete vy to, že ako má prebiehať verejná kontrola našej činnosti. A preto je nevyhnutné, aby sme my mali možnosť si robiť vlastné záznamy a vlastné prenosy, pretože to je výkon funkcií štátu pod verejnou kontrolou. Ďakujem.
Šimečka, Michal, podpredseda NR SR (2024-05-02):
Ďakujem. Pán poslanec Baláž.
Hatráková, Katarína, poslankyňa NR SR (2023-03-30):
Ďakujem, pán predsedajúci. Hlasovali sme o všetkých pozmeňujúcich návrhoch. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. (Ruch v sále a zaznievanie gongu.) Dajte, prosím, o tomto hlasovať.
Suja, Miroslav, poslanec NR SR (2021-05-10):
Ďakujem za slovo, pán podpredseda. Pani ministerka Kolíková, vy ste povedali, že povinnosťou ministra je prijať aj nepopulárne opatrenia. Ale vaše nepopulárne opatrenia odsúdili stovky sudcov. Odsúdila ich odborná verejnosť, odsúdila ich laická verejnosť a viacerí predstavitelia strán. Tak ja neviem, s kým ste sa vy vlastne radili alebo ste si ich prišli len vypočuť, aj tak ste si spravili po svojom, ako sme to zistili. A že tu vôbec nejde o odstránenie nepohodlných sudcov, ani kšefty so súdmi. Po tom všetkom, čo ste nám tu koľkokrát klamali, máme vám práve v tejto jednej veci veriť? Áno, toto som klamala ja Kolíková, ministerka spravodlivosti, ale tu už mi môžte veriť. Prečo by sme to robili? Na záver, pani ministerka Kolíková, vy tu dnes stojíte, ako vy hovoríte, kvôli údajnej Ficovej zbierke hodiniek? Toto ste vy mohli povedať, že vy tu dneska stojíte a odvolávame vás kvôli údajnej Ficovej zbierke hodiniek? Nie! Stojíte tu kvôli tomu, že vaše rodinné firmy vyciciavajú štát a vďaka vám zomierajú ľudia vo väzbe. Kvôli tomu tu, pani ministerka, stojíte, nie kvôli zbierke Ficových hodiniek. Trošku ste pomýlená. A vidíte, akú máte podporu vašich vlastných kolegov? Z OĽANO tu kto sedí? Nikto. Od Kollára nikto. Ani tí vám neveria, nemôžu počúvať tie vaše drísty! Zo SaS-ky sú tu koľkí? Ondrík Dostál a hore ešte pán ... (nezrozumiteľne vyslovené, pozn. red.), dvaja. Máte mohutnú podporu – z vlády nikto. Z vášho vlastného klubu, ani ten tu neni celý, sú tu traja, štyria? Ale neviem síce, kto je v klube, lebo niektorí poodchádzali. Takáto je vaša podpora, pani ministerka, a vy sa tu idete hrať na ukrivdenú, vy tu stojíte dneska kvôli zbierke Ficových hodiniek. Toto je možné, takýto minister spravodlivosti?
Galek, Karol, poslanec NR SR (2019-09-25):
V rozprave nevystúpil žiaden poslanec a tým pádom nebol predložený ani žiaden návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mičovský, Ján, poslanec NR SR (2014-04-02):
Ďakujem za slovo. No vyrečnili sa právnici, aj ekonómovia, možno aj lesníci dačo stihnú ešte povedať, ale nebude to možno úplne teória, ale skôr kus praxe. Jedna spomienka, ktorá jednoducho mi musela prísť na um, keď som vás počúval a týka sa jedného človeka, ktorého meno keby som vyslovil, lebo bol to svojho času známy politik, tak by ste to meno poznali, ale nemá význam, aby som bol až tak konkrétny, ale fakt je ten, že ten človek pred tým, ako sa stal významným politikom, bol aj podnikateľom, možno nie až tak významným a vyrobil nejaké dlhy. A potom, keď sa stal tým politikom, tak jedna z významných firiem patrila do jeho rezortu. A div sa svet, vznikla veľmi vážna polemika o jeho oprávnenosti vôbec stáť politicky nad takouto firmou a mať možnosť do nej vstupovať a jedna z argumentačných rovín, tá najsilnejšia bola tá, že on jednoducho v čase, keď ten dlh vznikol, síce ten záväzok, ktorý bol nesplatený, bol spoločníkom, ale potom to predal, takže čo vlastne sa od neho chce, aby on zodpovedal za veci, ktoré už nemohol nijakým spôsobom ovplyvňovať, hoci pravda bola taká, že dlh vznikol v tom čase. Takže ak by sme použili toto znenie, ktoré tu predkladatelia navrhujú, tak jednoznačne v tom čase by mohla prísť krásna odpoveď tomu politikovi, že sa nemôže vyviniť a že vlastne je aj právne zodpovedný. Takže chcem len poukázať na takúto aj politickú rovinu. Možno to nie je typický príklad, ale nemohol som si naň nespomenúť, že v prípade, že by táto zmena, ktorá sa mi celkom pozdáva, platila, tak argumentačná obrana toho významného politika by bola postavená na vode. Takto mal vlastne svoju pravdu. Ďakujem pekne.
Jakab, Július, poslanec NR SR (2023-12-13):
Ďakujem veľmi pekne. A ďakujem, Štefan, za to, čo si aj spomenul v rozprave. Ja sa možno vrátim k tomu, čo som tu už niekoľkokrát hovoril, a teda zareagujem na to, ako si spomínal stretnutie pani ministerky Sakovej s pánom Pellegrinim, ktorí mali tlačovku, a hovorili aj o tom, ako veľmi drahé to bude, ale ich to už zaujímať nemusí, lebo je to starosť novej vlády. Bola to starosť novej vlády, aj tak sme z toho dokázali vykúzliť nemožné. V štátnej kase sme im zanechali po roku 2023 šesťkrát viac, ako sme našli v roku 2020 po nich. Na covid a energetickú krízu sme ľuďom doručili 17,9 miliardy eur, na prorodinnú politiku 200 eur na dieťa 1,17 miliardy eur. Oproti vládam SMER-u a HLAS-u sme dali dôchodcom navyše 1,1 miliardy eur len v tomto roku a ďalšie miliardy od roku 2020. Učiteľom, zdravotníkom, štátnym zamestnancom sme historicky navýšili platy, učiteľom 26,9 %, zdravotníkom a štátnym zamestnancom o 21,2 %. Reagujem aj na to, čo sme si tu už hovorili o platoch lekárov, že áno, v tomto sme sa dostatočne pohli na to, aby pre lekárov bolo atraktívne prostredie zostať na Slovensku. Preto lekári v nemocniciach v porovnaní s priemernou mzdou v Českej republike a v porovnaní s ich českými kolegami zarábajú lepšie teda, ako v Českej republike. A čo sa týka cien energií, tak to sme dokázali zastropovať pri elektrickej energii až do roku 2027. Čiže v podstate vláda je v pohode, nemusia to riešiť a plyn sme zastropovali na takej úrovni, že aj keď táto vláda dostala od ÚRSO nejaký výmer, tak dokázala to dorovnať len na tie ceny, ktoré oni teda hovorili, že sú to Matovičove ceny, ktoré nie sú dobré, a nakoniec vlastne ľuďom zostávajú aj tak tie Matovičove ceny. Takže asi toľko. Ďakujem ti veľmi pekne ešte raz za tvoje vystúpenie.
Bugár, Béla, podpredseda NR SR (2018-03-14):
Nech sa páči, prezentujme sa a hlasujme. (Hlasovanie.) Prítomných 123, za 84, zdržalo sa 31 poslancov, 8 nehlasovali. Konštatujem, že sme schválili aj toto uznesenie. Prosím vás teraz, pán poslanec, aby ste uviedli hlasovanie v prvom čítaní o vládnom návrhu zákona, ktorým sa mení a dopĺňa Trestný zákon (tlač 865). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 865.)
Laurenčík, Milan, podpredseda NR SR (2021-03-18):
Ďakujem. Predpokladám, že ani tu nebude všeobecný súhlas, tak sa prezentujme a hlasujme. (Hlasovanie.) Prítomných 120, za 36, proti 77, zdržalo sa 5, 2 nehlasovali. Tento procedurálny návrh sme neschválili. Ďalší procedurálny návrh pani poslankyňa Katarína Hatráková. Nech sa páči.
Lengvarský, Vladimír, dočasne poverený minister zdravotníctva SR (2022-12-19):
Ďakujem pekne. Ja len veľmi krátko. V prvom rade chcem poďakovať pánovi poslancovi Šefčíkovi za prednesenie návrhu, ktorý teda dúfam, že bude schválený v pléne a umožní nám vyplatenie tých stabilizačných príplatkov pre nelekárske profesie a súčasne aj pracovníkov v sociálnych službách a možno doplnenie na otázku pána poslanca Krajčího. Pri pozmeňováku, ktorý teda predložila pani poslankyňa Cigániková, by to bolo pri štyri a pol percentách štátu nad súčasne plánovaný stav v rozpočte asi o cca 800 mil. eur viac. Ďakujem.
Pellegrini, Peter, predseda NR SR (2023-11-24):
Pán poslanec Pročko.
B. Bugár, podpredseda NR SR: (2005-12-13):
J. Elsner, poslanec: Ja sa čudujem kolegom, lebo jednoducho slušnosti tiež v tomto parlamente nemajú. Stále potom volajú, hovoria o slušnosti, demokracii, o práve na názor a oni práve všetko potierajú. Ďakujem veľmi pekne.
Číž, Miroslav, podpredseda NR SR (2015-02-04):
Ďakujem, pán poslanec. Kolegyne, kolegovia, dovoľte mi prerušiť rokovanie o tomto bode programu. Vyhlasujem trojminútovú prestávku a budeme pokračovať hlasovaním o prerokovaných bodoch. (Prestávka.) (Po prestávke.)
Blcháč, Ján, poslanec NR SR (2021-11-03):
Áno, ďakujem. Pán kolega Takáč, ty si spomínal vo svojom vystúpení v rozprave, že v lete prebiehala nejaká komunikačná kampaň, taká zvláštna za zatvorenými dverami, v súvislosti s novelizáciou tohto zákona, kedy majú národné parky, deväť národných parkov prejsť po svojej správe zo štátnych lesov na Štátnu ochranu prírody. Ale ja chcem upozorniť v tejto situácii ešte, že táto zbabraná komunikácia, ak to tak môžeme nazvať, bola poznamenaná ešte jedným fenoménom a iste ste si to mnohí všimli, že to nebola komunikácia iba o zmene obhospodarovania národných parkov, ale tu sa rozbehla komunikácia aj o tzv. chránených územiach európskeho významu. A toto je niečo, čo ja nedokážem teraz celkom vyhodnotiť. Ľudia boli z toho zmätení, ľudia to odmietali, celé regióny, obce alebo aj majitelia lesov toto vyhlasovanie za územia, chránené územia európskeho významu odmietajú, pretože idú im až do záhrady, do záhrad. A potom si tiež hovoril, že o tom podiele národných parkov, o tom, že Slovensko má najväčší podiel národných parkov z toho porovnávania, a to ešte je v pláne, iste to dobre sledujete, že sa chystá ešte jeden park, lebo najbližší národný park od Bratislavy je dneska zhruba 200 km – Veľká Fatra a Národný park Nízke Tatry, ale možno sa dožijeme aj priamo v Bratislave Národného parku Malé Karpaty, o ktorých sa, o ktorom sa začína hovoriť. Iste to, iste to viete. Takže ešte nie je všetkým dňom zrejme koniec. Ďakujem.
Blanár, Juraj, podpredseda NR SR (2021-06-22):
Poprosím vás, pokoj. Pán Suja, pokračujte.
Zajac, Pavol, poslanec NR SR (2014-12-09):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Gašpar, Tibor, podpredseda NR SR (2024-09-10):
Ďakujem, pán poslanec. Pýtam sa, či sa chce niekto prihlásiť do rozpravy ústne. Ukončujem možnosť prihlásiť sa do rozpravy ústne. Vyhlasujem rozpravu za skončenú. Chce k rozprave zaujať stanovisko pán navrhovateľ? (Reakcia z pléna.) A, pardon, pardon. Takže opravujem sa. Dávam slovo pánovi poslancovi Zahorčákovi, ktorý sa prihlásil do rozpravy ako jediný ústne.
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 77 poslancov, proti 2 poslanci, zdržalo sa 47 poslancov. Konštatujem, že sme schválili vládny návrh novely zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a zákona č. 95/2002 Z. z. o poisťovníctve. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , pod tlačou 145. Spoločným spravodajcom je pán poslanec Peter Pelegrini. Prosím, aby návrh zákona uvádzal.
Hrnčiar, Andrej, podpredseda NR SR (2017-06-16):
Ďakujem. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Pán poslanec, chcete to ako záverečné slovo alebo ako v rozprave vystúpiť? (Reakcia spravodajcu.) Dobre. Takže, pán poslanec Žarnay, asi nemáte záujem vystúpiť v záverečnom slove, keďže ste vystupovali teraz. Takže záverečné slovo, nech sa páči, pán spravodajca.
Procházka, Radoslav, poslanec NR SR (2011-10-21):
O rozsahu a kvalite mandátu, ktorým disponuje vláda, ktorej nebola v parlamente vyslovená dôvera, ale ktorá zatiaľ nebola odvolaná. Ústavnoprávny výbor jednomyseľne navrhuje, aby reakciou na takéto pochybnosti a ústavnú krízu bolo výslovné zakotvenie možnosti prezidenta republiky takto odvolanú vládu poveriť výkonom jej kompetencií až do vymenovania novej vlády, ale s mandátom zúženým, pokiaľ ide o ústavné kompetencie, na minimum nevyhnutným na zabezpečenie chodu štátu a pokiaľ ide o výkony zákonných kompetencií, aby tento výkon bol viazaný na predchádzajúci súhlas prezidenta republiky. Prosím váženú snemovňu o podporu pre tento návrh. Ďakujem pekne.
Sulík, Richard, predseda NR SR (2011-09-13):
Dobre. Dámy a páni, takže dospeli sme k dohode, vzácny moment, dohodli sme sa s opozíciou tak, že pán poslanec Kondrót dokončí teraz prejav preto, lebo je písomne prihlásený, to písomné prihlásenie mu škrtáme, takisto ako sme aj škrtli písomné prihlásenie pána poslanca Mateja, lebo tiež už mal prejav, to som sa s ním už predtým dohodol. Tak prosím vás, venujte teraz pánovi poslancovi Kondrótovi pozornosť. A nech sa páči, pokračujte.
Paška, Pavol, predseda NR SR (2013-02-13):
(Hlasovanie.) 140 prítomných, 47 za, 2 proti, 91 sa zdržalo. Návrh sme neschválili. Pán poslanec Matovič uvedie v prvom čítaní hlasovanie o návrhu pána poslanca Martina Fecka na vydanie zákona č. 66 o niektorých opatreniach pri majetkovoprávnom usporiadaní pozemkov pod stavbami, tlač 367. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov , tlač 367.)
Pročko, Jozef, poslanec NR SR (2022-02-25):
Robo, ja som veľmi rád, že si odsúdil ruskú inváziu, ale na druhej strane hovoríš, že ideme ľudí cenzurovať, ideme ľudí blokovať, že ľudia musia mať strach, pretože im berieme slobodu slova. Nie je to pravda. Už si to tu počul pred chvíľou, na Slovensku je naozaj hybridná vojna. Ty nečítaš tie hoaxové weby? Dnes som si prečítal: Rusko má právo na Ukrajinu. Rusi idú oslobodiť Európu od teroristov zo Západu. A toto dennodenne na sociálnych sieťach šíria weby, ktoré nemajú s pravdou nič spoločné. Putin si tieto weby platí. Putin nielenže, diktátor, poslal na Ukrajinu tanky, ale Putin robí túto svoju propagandu a šírenie propagandy, veď to nie je môj, nám na výbore jednom, kde som bol, povedali páni zo SIS, že naozaj Kremeľ si platí na Slovensku ľudí. My chceme len, my chceme, nič iné nechceme, len zablokovať, naozaj zablokovať šírenie nepravdy. A ja naozaj, moji koaliční partneri, včera sme sa na tomto zhodli, toto je veľmi veľký dôvod, aby sme na Slovensku (zaznievanie gongu) a ja prosím naozaj aj teba, Robo, porozmýšľaj nad tým, že či nie je správne zablokovať ľudí, teda ľudí, weby, ktoré šíria takéto protislovenské veci. A moji, naozaj a to celá táto tvoja skupinka ľudí, môj skromný názor je, Robo, ty bojuješ za svojho najväčšieho dezinformátora Blahu, ktorý šíri také nepravdy a také odporné veci, že toho by každý súdny človek mal odsúdiť. Ďakujem. (Reakcie z pléna.)
V. Veteška, podpredseda NR SR: (2003-11-11):
V rozprave bude pokračovať pán poslanec Cagala. M. Cagala, poslanec: Vážený pán predsedajúci, kolegyne, kolegovia, vážení páni ministri, ja nebudem unavovať už túto snemovňu, všetko bolo povedané. Chcem však upozorniť najmä poslancov koalície, lebo verím, že z opozície ani jeden hlasovať za tento zákon nebude, že vy nebudete hlasovať o doprivatizovaní, ale budete legalizovať nezákonné kroky vlády, ktorá predala už dnes 51 % týchto podnikov, o ktorých hovoríme. Je to opčnou zmluvou, zmluvou, ktorá je dodatkom k základnej zmluve. Toto je pravda, to je fakt, preto to tu dnes hovorím. A uvedomte si práve, že vy sa stanete tiež spoluvinníkmi za nezákonný predaj, za predaj, ktorý bol doteraz takto realizovaný. A preto sa pridávam k tým poslancom, ktorí tu podali návrhy, že treba pozastaviť rokovanie o tomto zákone, pozmeňujúce návrhy sú podané, dočasu, kým nedostaneme všetci do lavíc zmluvy, dodatky k zmluvám, aby sme vedeli, o čom hlasujeme. Budete hlasovať, ešte raz hovorím, o nezákonnom predaji, ktorý už bol realizovaný. Ďakujem za pozornosť. (Potlesk.)
Laurenčík, Milan, podpredseda NR SR (2020-06-03):
Pán poslanec Marek Kotleba.
Kresák, Peter, poslanec NR SR (2017-09-11):
Ďakujem pekne za slovo, pán predsedajúci. Priznám sa, ja som, keď som počúval vystúpenie kolegu Žarnaya, tak som bol pomerne dlho presvedčený, že jeho záver bude negatívny k tomuto návrhu zákona. Pretože argumenty, ktoré odzneli, podľa môjho myslenia smerovali proti tomu, čo sa navrhuje. Na moje veľké prekvapenie, na záver som sa dozvedel, že tento návrh bude podporovať. Ale samozrejme, je to dobré právo každého z nás. Ja iba si dovolím aj v reakcii na to, čo odznelo, iba uviesť niektoré vlastné skúsenosti a niektoré fakty. Možno by som začal tým, že pár dní pred začatím tohto školského roku, základným školám v Bratislave chýbalo 80 učiteľov a dodám, že ďalších 130 učiteľov chýbalo v stredných a materských školách. Taká je situácia v Bratislavskom kraji. Znamená to, že máme chronický nedostatok učiteľov a som presvedčený a mám informácie, že podobná situácia je aj inde. Prečo to hovorím? Hovorím to kvôli tomu, že nemôžem súhlasiť s názorom, že hlavným dôvodom, prečo učitelia nadsluhujú, je snaha zlepšiť si svoju finančnú situáciu. Podľa mojich informácií je hlavným motívom zachovanie existencie niektorých škôl. Školy sú žalostne odkázané na dôchodcov v súčasnej situácii, žiaľ. A poviem, že, hovorím to aj na základe vlastnej rodinnej skúsenosti, pretože ja som síce učiteľ na vysokej škole, to je troška iné, ale moja mama bola učiteľkou na základnej škole a na základe opakovaných žiadostí riaditeliek nadsluhovala a učila. Učila predmet, ktorý nebol veľmi lukratívny, ale to je úplne jedno, pretože tá situácia je aj v iných predmetoch. Učila, vtedy učila slovenčinu a ruštinu. O ruštinu nebol záujem po roku ´89, čomu rozumiem, ale to neni jediný prípad predmetu, kde proste tí mladí učitelia nemajú záujem. A tá situácia je teda spôsobená... (Prerušenie vystúpenia časomerom.)
Paška Pavol, predseda NR SR (2012-09-27):
Hlasujeme. (Hlasovanie.) 138 prítomných, 130 bolo za, 2 proti, 6 sa zdržali. Návrh sme schválili, pridelili ho do výborov a určili lehoty. Dámy a páni, odhlasovali sme prerokované body. Pán predseda Beblavý? Nech sa páči.
Jurzyca, Eugen, poslanec NR SR (2017-12-06):
Ďakujem. Pridávam sa k otázke.
Dubéci, Martin, poslanec NR SR (2024-01-24):
Ďakujem za slovo, pán predsedajúci, takisto ďakujem pánovi poslancovi za jeho vystúpenie, však je to už skúsený poslanec, ktorý dačo vie o... o biznise a o tom, ako funguje tento svet. Viete, a presne aj v tomto kontexte je to v ostrom kontraste s tým, že práve počas tejto rozpravy napríklad sme mali teda to Svetové ekonomické fórum, kde bol predseda vlády, ktorý sa sťažoval na to, že vlastne vieme málo ľudí prilákať na Slovensko, nemáme tu pracovnú silu, chýbajú tu ľudia, dokonca ľudia odchádzajú, no a keď práve biznis združenia a všetky priemyselné komory, s ktorými sa ostatne stretávali aj strany na vládnej strane, však počas, počas volebnej kampane to je úplná bežná vec, tak tam bol dookola sa opakujúci ten motív proste kvalita právneho prostredia, predvídateľnosť práva, všetky tieto veci... (Prerušenie vystúpenia predsedajúcim.)
Holý, Štefan, dočasne poverený podpredseda vlády SR (2023-02-02):
Vážený pán predsedajúci, vážené panie poslankyne, vážení páni poslanci, dňa 23. septembra 2019 vydala Európska komisia vykonávacie nariadenie Komisie (EÚ) 2019/1780, ktorým sa stanovujú štandardné formuláre na uverejňovanie oznámení v oblasti verejného obstarávania a ktorým sa zrušuje vykonávacie nariadenie (EÚ) 2015/1986, takzvané elektronické formuláre. Predmetné vykonávacie nariadenie je záväzné v celom rozsahu a od 14. novembra 2022 priamo uplatniteľné vo všetkých členských štátoch. Vykonávacie nariadenie (EÚ) 2015/1986 sa zrušuje s účinnosťou od 25. októbra 2023 a od tohto dňa je v rámci celej Európskej únie povinná plná implementácia vykonávacieho nariadenia 2019/1780. Na základe vykonávacieho nariadenia 2019/1780 je Slovenská republika povinná zabezpečiť reálnu vnútroštátnu implementáciu štandardných formulárov používaných na zverejňovanie konkretizovaných oznámení v Úradnom vestníku Európskej únie. Problematika používania formulárov vo verejnom obstarávaní na uverejňovanie oznámení v Úradom vestníku Európskej únie je legislatívne upravená v zákone o verejnom obstarávaní a osobitnom vykonávacom predpise. Predmetom novelizácie sú legislatívne úpravy potrebné pre riadnu implementáciu nariadenia 2019/1780, a to predovšetkým úprava zverejňovania niektorých informácií v rámci oznámení používaných v procese verejného obstarávania a taktiež zákonné zadefinované nových štandardných formulárov, zadefinovanie nových štandardných formulárov na uverejňovanie oznámení používaných vo verejnom obstarávaní. Uvedené nariadenie bude v plnej miere implementované prijatím novej vyhlášky podľa § 186 ods. 1 zákona o verejnom obstarávaní, ktorou sa upravia predovšetkým obsahové náležitosti nových oznámení používaných vo verejnom obstarávaní. Návrh zákona taktiež upravuje niektoré ustanovenia týkajúce sa problematiky výkonu dohľadu nad verejným obstarávaním. V tejto súvislosti navrhovaná úprava precizuje legislatívnu úpravu výkonu dohľadu, ktorá bola prijatá ostatnou novelou zákona o verejnom obstarávaní v prvom polroku 2022. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Paška, Pavol, predseda NR SR (2013-05-23):
Faktickú poznámku má pani poslankyňa Tomanová. Končím možnosť sa prihlásiť s faktickou. Máte slovo.
Hraško, Igor, poslanec NR SR (2013-10-18):
Ďakujem pekne, pani predsedajúca. Kolega Hlina poukázal tuná na tie aktivity, že sa do lesov nebudú, nebude púšťať hocikto. Ja som si ten paragraf prečítal, alebo teda ten, to nové znenie v odseku 3: „Organizovať alebo vykonávať aktivity za účelom dosiahnutia zisku na lesných pozemkoch možno len so súhlasom vlastníka alebo správcu. Využívanie lesov verejnosťou sa nevzťahuje na uzavreté a ohradené lesné pozemky vo vojenských lesoch.“ Trochu mi to zaváňa takou nedokonalosťou riešenia, pretože ak sa skupina organizujúca to, čo ste použili vy, nejakú technopárty, dohodne s vlastníkom, tak, a zaplatia ho kráľovsky, tak prečo nie, on to povolí, dohodnú sa s ním a budú robiť bordel na tom jeho pozemku, ale môžu robiť bordel aj v okolitých, priľahlých častiach lesa, takže myslím si, že to nie je dobré riešenie, respektíve nie je dotiahnuté do konca. Takže ak chceme chrániť lesy, tak ich treba chrániť zo všetkých, alebo teda z každého pohľadu a takisto si myslím, že do toho má čo vravieť aj obec, pretože pokiaľ cez tú obec budú chodiť tí ľudia tam na tú technopárty a pritom sa dohodnú s tým vlastníkom, lebo im zaplatí, samozrejme, a obyvateľom obce sa to páčiť nebude, tak si myslím, že aj obec by do toho mala čo hovoriť, prípadne občania tej dotknutej obce, pokiaľ je, samozrejme, ten les v ich blízkosti a budú tam z toho počuť ten hluk. Takže sú tu také naozaj nedokonalé alebo nedotiahnuté paragrafy, čo si myslím, že práve robí z toho zákona taký ten, ten spochybniteľný, alebo teda vytvára pochybnosti o tom, či naozaj niektoré veci sú myslené dobre. Takže pokiaľ sa do druhého čítania dostanú opravy tohto, čo si myslím, že by sa mohli, a aby sa naozaj odstránili pochybnosti, tak nie je problém, lebo veľa paragrafov, čo som čítal, tak jednak reflektuje na nové požiadavky usporiadania nových úradov a zodpovednosti za lesy a tak ďalej. Takže veľa veci je tam dobrých, ako som povedal, len, žiaľ, niektoré vytvárajú tie pochybnosti, takže skúste odstrániť pochybnosti a budeme vám dôverovať.
Viskupič, Jozef, poslanec NR SR (2016-03-23):
Pán predseda, skáčete mi do reči! Poprosím vás naspäť čas. Pán predseda!
V. Novotný, poslanec: (2007-10-17):
Pán poslanec Urbáni hovoril o zamestnaneckých akciových spoločnostiach. Som trošku opatrný, pretože mám nejaké konkrétne skúsenosti s jednou zamestnaneckou akciovou spoločnosťou, ktorá fungovala vo VSŽ Košice, a dopadla veľmi zle, a preto mám trošku obavy z toho, či je to dobrý model pre slovenské nemocnice. Na druhej strane ale platí, lepšia akákoľvek transformácia ako ponechanie vo forme štátnych príspevkových organizácií, lebo to je cesta do pekla, to je časovaná bomba slovenského zdravotníctva. Takže dávam ponuku pánovi poslancovi Urbánimu, transformujme najprv štátne zdravotnícke zariadenia na 100-percentné štátne akciové spoločnosti a zaraďme medzi možnosti prevedenia akcií týchto štátnych zdravotníckych zariadení, 100-percentných akciových spoločností okrem vyšších územných celkov, miest a obcí, lekárskych fakúlt alebo, keď chcete, univerzít, ktoré majú zdravotnícke fakulty, aj zamestnancov. Čiže dajme takúto možnosť, aby sme ich transformovali alebo aby sme previedli akcie aj na zamestnancov s tým, že štát si musí naozaj ponechať 51 %, pretože z hľadiska realizácie štátnej zdravotnej politiky sa to ukazuje ako dôležité.
Hrnčiar, Andrej, podpredseda NR SR (2017-11-29):
Ďalším vystupujúcim v rozprave je pán poslanec Štarchoň.
Sabo, Michal, poslanec NR SR (2024-10-02):
Pán predsedajúci, vďaka za slovo. A, Bea, tebe za to, že si priniesla do tohto pléna pripomienku toho, že chudoba má rôzne podoby a rôzne tváre. A tá chudoba je napríklad aj energetická. Veď my sme toto spoločne viackrát snažili sa nasvietiť, napríklad aj v reflexii na to minuloročné helikoptérové rozhadzovanie peňazí na energopomoc všetkým všetko aj tým, ktorí to nepotrebujú. Našou odpoveďou spoločnou bol návrh zákona o príspevku na úhradu nákladov na bývanie, ktorý sme teda priniesli do tohto pléna na júnovú schôdzu. Je to naozaj efektívny, adresný nástroj, ktorý pomáha presne tam, kde je to potrebné a naozaj efektívne. Sú na to čísla, sú na to dáta a len si tak spomeňme, ja som si to pre istotu, že aby som si dal pripomienku, že 79 poslancov v tomto pléne sa zdržalo pri hlasovaní pri možnej podpore tohto naozaj efektívneho nástroja. Hádajte, že ktorí poslanci a ktoré poslankyne to boli?
P. Paška, predseda NR SR: (2008-07-02):
Návrh sme neprijali.
Bugár, Béla, podpredseda NR SR (2018-11-29):
Páni poslanci, prosím o väčší kľud, pani poslankyňa už končí.
Číž, Miroslav, poslanec NR SR (2018-02-09):
Ja vlastne chcem len vyjadriť úžas nad obrovským diapazónom pána poslanca, že dokáže so zaujatím a hlboko rozprávať o tak rozporných a odťažitých témach, že sa to nedá neokomentovať. No a samozrejme aj teda pripomenúť ten nový fenomén, ktorý tu máme. Už tu nemáme len NOVU, už tu nemáme len OKS, už tu máme Progresívne Slovensko, už tu máme KDH. Zo dňa na deň máme krásne rozstratifikovaný parlament. Je to obrovský prínos demokracii a parlamentarizmu u nás. Sú to skutočne potešiteľné veci. A na jednu otázku sa pýtal respondent, že ešte ten dom horí, že horí, len aby horelo, pán kolega. Takže to je všetko. Ďakujem.
Paška, Pavol, predseda NR SR (2012-09-11):
Ďakujem pekne, pán minister. Pán poslanec Demian je. Ospravedlňujem sa. Chcete sa vyjadriť, pán spravodajca? Prerušujem rokovanie o tomto bode. Budeme pokračovať prvým čítaním o vládnom návrhu zákona č. 154 o európskom zatýkacom rozkaze. Je to tlač 158. Poprosím pána ministra spravodlivosti, Tomáša Boreca, aby uviedol vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 154/2010 Z. z. o európskom zatýkacom rozkaze a ktorým sa dopĺňa zákon č. 549/2011 Z. z. o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov , tlač 154.)
Šeliga, Juraj, podpredseda NR SR (2020-11-05):
Prezentujme sa, prosím, a hlasujme. (Hlasovanie.) Prítomných 113, za 91, proti nikto, zdržalo sa 22, hlasovali všetci prítomní. Konštatujem, že tento návrh sme schválili. Ďalej budeme hlasovať o bode 71 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu, tlač 196. Dávam slovo pánovi poslancovi Viskupičovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 196.)
Blanár, Juraj, podpredseda NR SR (2023-02-08):
Teraz v rozprave vystúpi posledný prihlásený ústne pán poslanec Richard Takáč.
Jurinová, Erika, podpredsedníčka NR SR (2015-01-29):
Takisto vám ďakujeme, pán poslanec. Dávam možnosť ešte trom pánom poslancom, aby povedali svoje faktické poznámky. Uzatváram možnosť s prihlásením sa do faktických. Pán poslanec Bublavý, nech sa páči.
Bužo, Lukáš, poslanec NR SR (2024-01-16):
Jožko, ďakujem ti za tvoje vystúpenie, a tak ako si spomínal, že vlastne máš právo sa vyjadrovať v tomto treťom čítaní a toto právo ti bolo odobraté alebo stále ťa prerušovali, tak pre nás nováčikov, ako to spomínala kolegyňa, už je to takým, takou dobrou školou v tom, aby sme sa učili, ako to máme robiť a všímali si to, čo robíte vy, ktorí ste tu dlhšie. A iba chcem dodať, že vlastne tu sa ukazuje tá nová politická kultúra, ten ich balík, keď o tom hovorili, tak ľudia, alebo sami si mysleli, že ako to bude vyzerať, ale tu sa ukazuje tá skutočnosť, tá pravda, ktorú oni chápu pod týmto pojmom. A ďakujem ti za to, že si statočný a že sa nebojíš ani ich narážok, vykrikovania alebo prerušovania ťa a že stále stojíš na tej strane spravodlivosti a práv. Vďaka, Jožko.